BECKWITH] TEXT AND TRANSLATION 407 
Ta lakou ma Kohala, a hiki i ka la i haalele ai o Aiwohikupua ma 
ia Kohala, lawe ae la o Poliahu i kona kapa hau, a haawi aku la ia 
Aiwohikupua me ka olelo aku, “O kuu kapa hau, he kapa 1 papa 
loaia e ko’u mau makua, aole e lilo i kekahi mea e ae, ia’u wale iho | 
no; aka, no ko kaua lawe ana ia kaua i kane hoao oe na’u, a pela hoi 
wau ia oe, nolaila, ke haawi lilo aku nei wau i keia kapa, a hiki i kou 
la e manao mai ai ia’u ma na hoohiki a kaua, alaila, loaa kou kuleana 
e imi ae ai ia’u a loaa, iluna o Maunakea, alaila, hoike ae oe ia’u, 
alaila, hui kino kaua.” 
A lohe o Aiwohikupua i keia mau mea, alaila, he mea olioli nui 
loa ia i ko ke Alii kane naau, a me kona Kuhina, a me na kanaka 
hoewaa. ; 
Ta manawa, kii aku la o Aiwohikupua i kona Ahuula, lawe mai la 
a hoouhi aku la ia Poliahu, me ka olelo aku, “E like me kau olelo 
ia’u mamua o kou haawi ana mai ja’u 1 ke kapa hau, pela no oe e 
malama ai a hiki i ko kaua hui ana e like me ke kauoha.” 
A pau ka laua kamailio ana i ka wanaao, hookaawale lakou i ka 
wahine noho mauna, a holo aku Ja a hiki i Hana, a halawai me 
Hinaikamalama. 
